Børnejuryens dom er faldet: Årets bedste børnebog er 'Vitello gør en god gerning' af Kim Fupz Aakeson og Niels Bo Bojesen.

Bogen er netop blevet kåret som årets vinder af Orlaprisen 2014, skriver DR i en pressemeddelse.

Fra den 13. januar til 13. marts har læsere kunnet stemme på 12 nominerede bøger på dr.dk/orla. 4300 stemmer blev afgivet og afgjorde hvilke tre bøger, der skulle i finalen.

Den endelige vinder kåres af en børnejury.

Vandt over ministerens børnebog

Gyldendals 'Vitello gør en god gerning' af Kim Fupz Aakeson og Niels Bo Bojesen slog henholdsvis den radikale minister Manu Sareens bog 'Iqbal Farooq og den jyske forbandelse' og Maria Lundsby Krügers 'Alt om Mikkel Hansen' på målstregen.

Læs også : Ekspert: Ny nordisk litteraturpris vil udbrede børnebøger

Det er dog ikke kun etablerede forfattere, der fik diplomer fredag, da Orlaprisen blev uddelt under Ordkraft-festivalen i Aalborg, hvor DR Ultra-vært Sofie Østergaard styrede slagets gang foran hundredvis af børn.

Signe fra Vejle er årets forfattertalent

For hvert år kårer Orlaprisen også årets forfattertalent, der får 'Bette Orla-prisen'. Den gik i år til Signe Stokkebro fra Vejle. Hun havde ligesom 504 andre børn indsendt en historie og blev valgt som vinder af sidste års Orla-prisvinder, Jørn Jensen.

Signe Stokkebros historie kan læses på dr.dk/orla.

Læs også : Norsk ræve-hit bliver til børnebog